דן איתן

דן איתן (אטינגן) (28 ביוני 1931 – 11 בינואר 2023) היה אדריכל ישראלי. זוכה פרס רוקח, פרס רכטר ופרס ישראל (2019) לאדריכלות.

==ביוגרפיה==
איתן נולד בקיבוץ עין שמר. כשהיה בן ארבע עזבה משפחתו את הקיבוץ ועברה לאזור המרכז. איתן למד פיסול במכון אבני. ללימודי האדריכלות בטכניון הגיע לאחר שהשתתף בתחרות לבניית אנדרטה שכללה גם חדר זיכרון, וסיים אותם בשנת 1955.

כסטודנט, עבד במשרד של זאב רכטר ולאחר סיום לימודיו עבד כחצי שנה במשרד אדריכלים בפינלנד. כשחזר לארץ עבד תקופה במשרדו של דב כרמי. כשנתיים לאחר סיום לימודיו פתח איתן משרד עצמאי. בשנת 1958 פתח יחד עם יצחק ישר משרד משותף והם עבדו יחד עד שנת 1965. ב-1966 הקים משרד עצמאי ובין השנים 1978 ל-2010 היה שותף של האדריכל ערי גושן. לאחר מכן, הקים משרד אדריכלים עם בת זוגו, האדריכלית רות להב.

איתן היה פרופסור ולימד בטכניון.

=== תרומתו ===
הוא עבד יחד עם האדריכל יצחק ישר על הקמת הכור הגרעיני בדימונה.
איתן היה שותף לתכנון ערים בישראל ובאיראן. תכנון מבני ציבור, מוסדות תרבות, ובנייני מגורים בישראל, ביניהם מגדל המגורים ביפו הראשון בן 14 קומות שעשוי מבטון, פריקסט וחלוקי נחל גדולים.

== תפקידים ציבוריים ==
* כיהן כיו"ר הוועד הארצי של אגודת האדריכלים ועמותת האדריכלים המאוחדים (1988-1986)
* חבר בצוות ההיגוי להקמת בית הספר לאדריכלות על שם עזריאלי באוניברסיטת תל אביב (1993)
* חבר ועדת בדיקה בינלאומית של הפקולטה לאדריכלות בטכניון (1997).

== הוקרה ==
* 2013 אות יקיר העיר תל אביב-יפו.

== חיים אישיים ==
איתן נישא לסופרת רחל איתן. לשניים בן ובת משותפים. ב-1964 פגש איתן את המשוררת רנה שני ובין השניים נרקמו יחסים אינטימיים שהגיעו גם לטורי הרכילות בעיתונות. עקב כך התגרשו בני הזוג איתן בסביבות שנת 1965. איתן ושני חיו בזוגיות ונולדה להם בת בשם תמר. לאחר כתשע שנים יחד עזבה שני את איתן ולקחה עמה את בתה שחזרה לגור עמו כשהייתה בת 7.
בשנת 1981 נולדה לאיתן בת בשם אלי מזוגתו דאז, מימי בילו, השניים נפרדו כשלוש שנים לאחר מכן.

התגורר בהרצליה פיתוח עם בת זוגו רות להב. נפטר בינואר 2023, והותיר אחריו ארבעה ילדים, שבעה נכדים ונינים.

==פרויקטים בולטים==
* מערך השירותים האזרחי והמבנים הציבוריים בקריה למחקר גרעיני, דימונה, בשיתוף יצחק ישר, 1963.
* מוזיאון תל אביב לאמנות, תל אביב, בשיתוף יצחק ישר, 1964. (על תכנונו זכו איתן וישר לפרס רכטר)
* שכונת מגורים, חוף השנהב, בשיתוף יצחק ישר, 1964.
* בית העם, גבעת חיים איחוד, בשיתוף יצחק ישר, 1966.
* בניין מקסיקו, אוניברסיטת תל אביב, בשיתוף יצחק ישר, 1967. (על תכנונו זכו איתן וישר לפרס רוקח)
* מרכז כלל, ירושלים, 1972.
* בניין המטה הארצי של משטרת ישראל, ירושלים, 1973.
* מגדל העיר, ירושלים, מחצית שנות ה-70.
* שכונת הניצחון בדימונה<ref name=":0" />
* תחנה מרכזית חדרה<ref name=":0" />

<gallery>
קובץ:KaMaG.jpg|הקריה למחקר גרעיני – נגב
קובץ:Klal_building_with_light_train.jpg|מרכז כלל - ירושלים
קובץ:MigdalHairTower.JPG|מגדל העיר – ירושלים
קובץ:Migdalmishav.jpg|מגדל משהב בקצה שכונת טלביה
TelAM.jpg|מוזיאון תל אביב לאומנות
HaMate HaArtzy 2 Jerusalem.jpg|בניין המטה הארצי של משטרת ישראל
Universitygallery.JPG|הגלריה האוניברסיטאית לאמנות ע"ש גניה שרייבר
subarohamasger.JPG|בניין "סובארו" ברחוב המסגר
</gallery>

== ראו גם ==
* ערכים על מבנים ואתרים שתכנן דן איתן

==קישורים חיצוניים==

* [https://web.archive.org/web/20171119021554/http://www.elr-arc.com/blog/אדריכלים-במשרד/דן-איתן-קורות-חיים-ועבודות/ פרופיל] באתר ד. איתן/ר. להב-ריג אדריכלים מתכנני ערים
* 
* 
* 
* מיכאל יעקובסון: [http://michaelarch.wordpress.com/2010/07/30/סיבוב-בבניין-מקסיקו-של-הפקולטה-לאמנוי/ סיבוב בבניין מקסיקו], באתר 'חלון אחורי'
* מיכאל יעקובסון: [http://michaelarch.wordpress.com/2010/06/24/סיבוב-בבית-העם-של-קיבוץ-גבעת-חיים-איחוד/ סיבוב בבית העם של גבעת חיים איחוד], באתר 'חלון אחורי'
* 
* מיכאל יעקובסון: [https://michaelarch.wordpress.com/2016/04/23/סיבוב-בשכונת-הניצחון/ סיבוב בשכונת הניצחון בדימונה], באתר 'חלון אחורי', 23 באפריל 2016
* 
* 
* 
* 
* 
* מיכאל יעקובסון: [https://michaelarch.wordpress.com/2019/05/23/סיבוב-בשיכונים-בשכונת-שפירא-בתכנון-דן/ סיבוב בשיכונים בשכונת שפירא בתכנון דן איתן ויצחק ישר], באתר 'חלון אחורי', 23 במאי 2019
* 
* מיכאל יעקובסון: [https://michaelarch.wordpress.com/2020/02/08/סיבוב-בתחנה-המרכזית-בחדרה-בתכנון-דן-אי/ סיבוב בתחנה המרכזית בחדרה בתכנון דן איתן], באתר 'חלון אחורי', 8 בפברואר 2020
* 
* 

== הערות שוליים ==

קטגוריה:אדריכלים ישראלים
קטגוריה:זוכי פרס ישראל לאדריכלות
קטגוריה:זוכי פרס ישראל לשנת 2019
קטגוריה:זוכי פרס רוקח
קטגוריה:זוכי פרס רכטר
קטגוריה:יקירי תל אביב-יפו לשנת 2013
קטגוריה:אנשי היישוב ילידי הארץ
קטגוריה:בוגרי מכון אבני
קטגוריה:בוגרי הטכניון - מכון טכנולוגי לישראל: אדריכלות
קטגוריה:הרצליה: אישים
קטגוריה:ישראלים שנולדו ב-1931
קטגוריה:ישראלים שנפטרו ב-2023